Ketua Pembangkang (Malaysia)

Pembangkang di Malaysia merupakan istilah yang digunakan untuk menggambarkan parti politik yang diwakili di dalam Parlimen Malaysia yang tidak membentuk kerajaan sama ada bersendirian ataupun gabungan. Rencana ini menggunakan istilah kerajaan seperti yang digunakan dalam sistem berparlimen, contoh maksudnya lebih menjurus kepada pentadbiran atau kabinet berbanding negara.

Secara teori, mengikut sistem Demokrasi Westminster yang mana ia diikuti oleh sistem Malaysia, Pembangkang dilihat sebagai kerajaan alternatif dan bersedia untuk memasuki pejabat bagi menggantikan kerajaan sebelumnya selepas bertarung dalam pilihan raya umum. Kerajaan didominasi oleh Barisan Nasional (dan parti sebelumnya, Parti Perikatan) di dalam parlimen sejak kemerdekaan, pandangan ini diketepikan dan tidak diendahkan oleh pengundi Malaysia yang mana selepas pilihan raya umum 2008 menyebabkan Anwar Ibrahim mengeluarkan kenyataan bahawa Pembangkang sebagai "kerajaan dalam penantian". 

Mengikut tradisi, Ketua Pembangkang dipilih berdasarkan parti yang diwakilinya yang membentuk jumlah kerusi terbesar di Dewan Rakyat, dan ia tidak membentuk kerajaan. Ketua Pembangkang dilihat sebagai Perdana Menteri dalam penantian.

Ketua Pembangkang terkini ialah Datuk Seri Hamzah  Zainudin  daripada Parti Pribumi Bersatu Malaysia (BERSATU). Ia bersama dengan Parti Islam Se-Malaysia (PAS) dan Parti Gerakan Rakyat Malaysia (GERAKAN) membentuk Perikatan Nasional. Semenjak November 2022, Perikatan Nasional ialah pembangkang rasmi di Malaysia. Jangan dikelirukan dengan Parti Pribumi Bersatu Malaysia SABAH yang tidak bersama-sama dengan Perikatan Nasional dan merupakan kerajaan di peringkat nasional dan negeri. Parti Pribumi Bersatu Malaysia SABAH juga bukan merupakan komponen Perikatan Nasional melainkan komponen Gabungan Rakyat Sabah.

Selain itu, gelaran "pembangkang" juga boleh diberikan di peringkat negeri, misalnya kerajaan persekutuan BN telah lama menjadi pembangkang di Kelantan.

Ismail Sabri Yaakob merupakan Ketua Pembangkang pertama dilantik sebagai Menteri dan Menteri Kanan dan seterusnya Timbalan Perdana Menteri dan akhirnya sebagai Perdana Menteri dalam penggal yang sama, iaitu Penggal ke-14.

Senarai Ketua Pembangkang
Berikut adalah senarai Ketua Pembangkang Parlimen Malaysia dari tahun 1959 sehingga sekarang. Iaitu::

Jawatan bertaraf Menteri
Semasa perutusan khas Perdana Menteri Malaysia, Muhyiddin Yassin pada 13 Ogos 2021, Anwar Ibrahim selaku Ketua Pembangkang telah ditawarkan jawatan Ketua Pembangkang bertaraf Menteri Kanan bagi melaksanakan reformasi Parlimen Malaysia dan kemudian beliau menolak tawaran tersebut dan menuduh tawaran tersebut sebagai satu penghinaan baginya yang pernah dilantik sebagai Timbalan Perdana Menteri Malaysia.

Bagaimanapun, Anwar telah menerima tawaran oleh Ismail Sabri Yaakob sebagai Ketua Pembangkang bertaraf Menteri atas alasan Ismail menawarkan jawatan tersebut sebaik menjawat jawatan Perdana Menteri. 

Bagaimanapun Anwar menerima jawatan tersebut dan menolak semua elaun yang ditawarkan iaitu sebanyak RM 33,500.

Lihat juga 
 Barisan Alternatif
 Pakatan Rakyat
 Barisan Nasional
 Perikatan Nasional
 Senarai parti politik Malaysia
 Dewan Rakyat Malaysia

Rujukan

 
Pemimpin pembangkang
Parlimen Malaysia